
PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă

	      
	Nr. 30/218/21.12.2009 


AVIZ

asupra Proiectului de lege pentru modificarea şi completarea Legii minelor nr.85/2003

În conformitate cu prevederile art. 95 din Regulamentul Camerei Deputaţilor, republicat, Comisia pentru cultură, arte, mijloace de informare în masă a fost sesizată spre dezbatere şi avizare cu Proiectul de lege pentru modificarea şi completarea Legii minelor nr.85/2003, transmis la Comisie cu adresa Pl. - x nr. 549 din 2 noiembrie 2009 şi înregistrat cu nr.30/218/03.11.2009.

Senatul a aprobat acest proiect de lege în şedinţa din 27 octombrie 2009, în calitate de primă Cameră sesizată.


Sub raport de conţinutul său, proiectul de lege este de competenţa decizională a  Camerei Deputaţilor.
Potrivit prevederilor art. 61 din Regulamentul Camerei Deputaţilor, Comisia a dezbătut proiectul de lege mai sus menţionat, în şedinţa din 16 decembrie 2009.

Membrii Comisei au analizat iniţiativa legislativă, ţinând cont de avizul favorabil al Consiliului Legislativ nr. 398/27.04.2009 precum şi de Punctul de vedere al Guvernului, transmis cu nr. 1378/29.05.2009, ce  nu susţine adoptarea  acestei iniţiative legislative.
Proiectul de lege face parte din categoria legilor organice
În urma dezbaterilor, membrii Comisiei au hotărât cu 8 de voturi pentru, 1 vot împotrivă şi o abţinere, avizarea favorabilă a proiectului de lege, cu amendamentele anexate.
PREŞEDINTE,

Raluca TURCAN
Amendamente admise 

În urma dezbaterii, Comisia propune adoptarea Proiectului de lege pentru modificarea şi completarea Legii minelor nr.85/2003, cu următoarele amendamente:
	Nr. crt.
	Text Senat
	           Amendament propus de Comisie 

              (Autorul amendamentului)
	Motivarea Amendamentelor propuse

	0
	1
	3
	4

	1.
	Art.11. -………………………………..
(4) Strămutarea  monumentelor naturale şi a speciilor protejate din perimetrul minier se face cu avizul autorităţii competente în domeniul administrării ariilor naturale protejate şi a altor bunuri ale patrimoniului natural, la solicitarea titularului de licenţă. Avizul autorităţii competente se emite în termen de 30 de zile de la solicitare, dacă sunt îndeplinite următoarele condiţii cumulative:
a) titularul de licenţă care beneficiază de terenul eliberat, se angajează să suporte cheltuielile necesare pentru strămutare, 

b) în cazul monumentelor, strămutarea nu afectează integritatea acestora.


	 1. La punctul 4, alineatul (4) al articolului 11 se modifică şi va avea următorul cuprins:
(4) Strămutarea  monumentelor naturale şi a speciilor protejate din perimetrul minier se face de către Ministerul Culturii, Cultelor şi Patrimoniului Naţional, cu avizul autorităţii competente în domeniul administrării ariilor naturale protejate şi a altor bunuri ale patrimoniului natural, la solicitarea titularului de licenţă. Avizul autorităţii competente se emite în termen de 30 de zile de la solicitare, dacă sunt îndeplinite cumulativ următoarele condiţii:
a) titularul de licenţă, care beneficiază de terenul eliberat, se angajează să suporte cheltuielile necesare pentru strămutare; 

b) în cazul monumentelor naturale, strămutarea nu afectează integritatea acestora.

(Amendament propus de d-na deputat Raluca Turcan)

	Pentru stabilirea autorităţii care se va ocupa de strămutare.
Pentru o exprimare mai corectă.

Pentru o exprimare mai explicită.

	2


	Art. 11……
(5) Prin derogare de la prevederile art. 5 din Ordonanţa Guvernului nr. 43/2000 privind protecţia patrimoniului arheologic şi declararea unor situri arheologice cazone de interes naţional, republicată cu modificările şi completările ulterioare, pentru activităţi miniere, certificatul de descărcare de3 sarcină arheologică se emite pentru fiecare parte de teren din perimetrul de exploatare care poată fi redată activităţilor umane curente.


	2. La punctul 4, alineatul (5) al articolului 11se modifică şi va avea următorul cuprins:

(5) Prin derogare de la prevederile art. 5 din Ordonanţa Guvernului nr. 43/2000 privind protecţia patrimoniului arheologic şi declararea unor situri arheologice ca zone de interes naţional, republicată cu modificările şi completările ulterioare, pentru activităţi miniere, certificatul de descărcare de sarcină arheologică se emite pentru fiecare parte de teren din perimetrul de exploatare, pentru care s-a încheiat cercetarea arheologică preventivă.
    (Amendament propus de d-na deputat Raluca Turcan)

	Pentru o exprimare mai clară.



La finalul dezbaterilor membrii Comisiei au  hotărât cu  majoritate de voturi  să propună  plenului  adoptarea proiect (Pl -x-549/2009), cu  modificări.

      PREŞEDINTE,                                                                                               SECRETAR,


    Raluca TURCAN                                                                                  Florin Costin PÂSLARU   



   Şef birou,                                                                                                                                    Consilier,



Cristina Dan                                                                                                                                  Dan Kalber

